open-index/open-wikipedia-markdown huggingface dataset:
סדרת סמסונג גלקסי M

**סדרת סמסונג גלקסי M** (באנגלית: **Samsung** **Galaxy M series**) היא סדרת טלפונים חכמים מבוססי אנדרואיד, המיוצרים על ידי סמסונג אלקטרוניקה. הדגמים הראשונים בסדרה הם סמסונג גלקסי M10 וסמסונג גלקסי M20, הם הושקו ב-5 בפברואר 2019. הסדרה משתמשת כממשיכה של סדרת סמסונג גלקסי J.

## מכשירים

## תוכנה
המכשירים מותקנים במערכת ההפעלה אנדרואיד בגרסאות השונות החל מ-2.0 ומעלה.

הטלפונים שבסדרה מגיעים עם חריץ במסך בצורת האות U (מסך Infinity U), כאשר בחריץ משולבת מצלמת סלפי קדמית ומעליה האפרכסת.

בגבי המכשירים משולבים זוג מצלמות (אחת מהן בעלת זווית צילום רחבה במיוחד). כמו גם קורא טביעות אצבע ביומטרי. בחלקו התחתון נמצא שקע טעינה וחיבור למחשב USB מסוג Type-C עם טכנולוגיה לטעינה מהירה. חלק מהדגמים בסדרה מופעלים על ידי סוללה בקיבולת 5000 מיליאמפר-שעה.

רוב מכשירי הסדרה מגיעים בזיכרון RAM בנפח 3 או 4 ג'יגה בייט ואחסון פנימי בנפח 21 עד 128 ג'יגה בייט.

## ראו גם
* סמסונג גלקסי
*סדרת סמסונג גלקסי S
*סדרת סמסונג גלקסי F
*סדרת סמסונג גלקסי Z
*סדרת סמסונג גלקסי A
*סדרת סמסונג גלקסי נוט
*סדרת סמסונג גלקסי J

## קישורים חיצוניים

* 

## הערות שוליים

M
קטגוריה:סמסונג גלקסי
Qualtrics

**Qualtrics** היא חברת תוכנה אמריקאית לניהול חווית משתמש. תוכנות לניהול חוויות משתמשים אוספות משוב מקהל ספציפי ומייצרות תובנות והמלצות לפעולות. לחברה מטה משותף בסיאטל, וושינגטון ובפרובו, יוטה בארצות הברית. החברה הוקמה ביוטה בשנת 2002 על ידי בני המשפחה סקוט סמית', ריאן סמית', ג'ארד סמית' וסטיוארט אורגיל. מנכ"ל החברה, נכון לשנת 2018, הוא ריאן סמית'. המתחרה העיקרית של Qualtrics היא SurveyMonkey.

## היסטוריה
Qualtrics השיקה את הפלטפורמה שלה במרץ 2017. הפלטפורמה מבוססת ענן והיא מיועדת לניהול חוויות משתמשים על-ידי מנויים. החברה נרכשה על ידי SAP ב-23 בינואר 2019 בסכום של 8 מיליארד דולר. ב-28 בינואר 2021 החלה Qualtrics להיסחר בנאסד"ק.

### פרסים ודירוג
ממוזער|מטה חברת Qualtrics
בשנת 2020, Qualtrics זכתה בתואר 'מנהיגה' ברביע הקסם של גרטנר לקול הלקוחות, בתואר 'מנהיגה' בחוויית העובדים של פורסטר, ובדירוג המוביל בקטגוריית ניהול החוויה של G2. בשנת 2016 דורגה Qualtrics במקום ה-12 ברשימת הענן 100 ובשנת 2017 הגיעה למקום ה-6. במרץ 2020, פלטפורמת CoreXM של Qualtrics זכתה במדליית הזהב של פרס אדיסון בקטגוריית הטכנולוגיה היישומית.

### הכנסות
Qualtrics דיווחה על הכנסות של 190.6 מיליון דולר בשנת 2016 ו-289.9 מיליון דולר בשנת 2017, עם צמיחה של 52%. בשנת 2016, Qualtrics דיווחה על הפסד נקי של 12 מיליון דולר עם תזרים מזומנים חופשי של 3.4 מיליון דולר. בשנת 2017 דיווחה Qualtrics על רווח נקי של 2.6 מיליון דולר עם תזרים מזומנים חופשי של 21.3 מיליון דולר.

## שימושים
תוכנת Qualtrics משמשת לטובת ניהול חוויות משתמשים ולעריכת מחקרים. ניהול חוויות משתמשים הוא תהליך בו מעצבים ומשפרים מוצרים, שירותים וחוויות לעסקים וארגונים אחרים. החברה השיקה את פלטפורמת ניהול החוויות שלה במרץ 2017. לקוחות החברה בתחום זה כוללים את BMW, אנדר ארמור ו-JetBlue.

התוכנה משמשת גם כלי נפוץ למחקר כמותי סטטיסטי המוזכר במספר כתבי עת מקצועיים ואקדמיים. מקובל להשתמש ב-Qualtrics ככלי לאיסוף נתונים, ולנתח את הנתונים הנאספים דרך התוכנה בעזרת תוכנת SPSS. תוכנת Qualtrics מתממשקת גם עם תוכנת iPanel. התוכנה נפוצה מאוד בלימודים אקדמיים ונמצאת בשימוש בין השאר באוניברסיטת בן-גוריון, באוניברסיטת תל אביב, ובמכללה האקדמית תל אביב-יפו. בעזרת התוכנה ניתן לבנות סקרים מורכבים הכוללים סידור רנדומלי של שאלות, הפעלת לוגיקה פנימית והקצאה אקראית.

## הדרכה
חברת Qualtrics מספקת הדרכה באנגלית דרך האתר שלה. אפשר לראות הסברים בעברית באתר כלים קטנים-גדולים ובשקפים של ענבל סגל. קיימים גם מספר סרטוני הדרכה בעברית לעבודה על התוכנה.

## קישורים חיצוניים

* 

* מניית קוואלטריקס אינטרנשיונל, באתר גלובס פיננסי

## הערות שוליים

קטגוריה:חברות תוכנה אמריקאיות
קטגוריה:חקר שוק
קטגוריה:יישומי רשת
קטגוריה:חברות הנסחרות בנאסד"ק
ארנב פלמי ענק

230px|ממוזער|ארנב פלמי ענק בכלוב.
**ארנב פלמי ענק** הוא גזע של ארנבון מצוי מבוית הנחשב לגדול שבארנבונים.

ארנב זה מגיע למשקל ממוצע של 12–15 ק"ג, ואף עד ל-20 ק"ג. פרוותו קצרה וצבעה נע בין לבן, חום, אפור פלדה, אפור בהיר, שחור וכחלחל. גזע זה הורבע במקור עבור פרוותו ושימושו כחיית מאכל, בשל גודלו המאסיבי.

## היסטוריה
מקור הגזע הזה הוא בפלנדריה שבבלגיה במאה ה-16. מקור הגזע הוא בארנבונים ששימשו למאכל ומקור לפרווה. תומאס קוטאוהם במאמרו "מקורו של הבלגי הענק" כותב שהאזכור הראשון לגזע ארנבון פלמי ענק הוא ב-1860. הסטנדרטים של הגזע נכתבו לראשונה ב-1893, והוא מקור לגזעים אחרים. כבר מ-1890 החלו לייצא אותו לאנגליה, אירופה ולארצות הברית שבה הוא החל לזכות בפופולריות רבה כבר החל מ-1910.

ארנבים פלמיים ענקיים קיימים בישראל כחיית מחמד. בישראל אינם נחשבים כגזע פופולרי מכיוון שהם מצריכים מרחב רב יותר, וכמו כן סביבת מחיה קרירה. מכיוון שישראל היא מדינה חמה, ללא תרבות גידול ארנבים מפותחת, מגודלים לרוב גזעים קטנים יותר, כמו ההולנד לופ או ארנב ננסי הולנדי.

## התנהגות וסביבת מחיה
ארנבונים אלה בדרך כלל כנועים ונוחים מאוד, אבל הם צריכים לבוא במגע עם בני אדם באופן שוטף על מנת שזה יקרה. אם הם אינם מטופלים טוב, הם יכולים להיות פחדנים ואגרסיביים לעיתים. מכיוון שהם גדולים משאר זני הארנבונים הם זקוקים לסביבת מחיה גדולה יותר, עם מתחם מחיה (אם מגדלים אותם בתוך הבית) של לפחות חמישה מטרים רבועים. כמו כן, הם אוכלים הרבה יותר ומייצרים יותר לכלוך מארנבונים אחרים. הם מצוינים עם ילדים, ובשל גודלם הם נוטים להסתדר עם חיות בית אחרות כל עוד הן לא אגרסיביות או תוקפניות כלפי הארנבון.

## תזונה
ניתן להאכיל ארנבונים פלמיים ענקיים ככל זן ארנבונים אחר, אך בכמות גדולה יותר. ארנב פלמי ענק במשקל 15 ק"ג יאכל פי חמישה מארנבון ששוקל שלושה ק"ג. ארנבונים צעירים יזדקקו לתזונה עשירה בחלבון, כ-16%, כדי לצבור מסת עצם בריאה כשהם גדלים. בחורף קר (נדיר בישראל), זקוקים ארנבונים מגזע זה וגורי ארנבונים עד גיל שנה וחצי (הגיל בו הם מגיעים לגודלם המרבי), לאכול ללא הגבלה. לאחר מכן ובקיץ יש להקפיד על תזונתם מכיוון שהם נוטים להשמנת יתר.

## קישורים חיצוניים

## הערות שוליים

קטגוריה:גזעי ארנבים
אלון איתי

**אלון איתי** (נולד ב-12 בדצמבר 1946) הוא מדען מחשב ישראלי ופרופסור בטכניון.

## ביוגרפיה
אלון איתי נולד בגלאזגו בירת סקוטלנד בשם אלון רוברט וודל. אביו אלכסנדר וויליאם וודל ואימו שושנה בוברוב (המשוררת מרים אורן). בגיל שנה עבר ללונדון. הוא עלה לישראל בשנת 1953 והתגורר בתל אביב.

בשנת 1969 הוא סיים לימודי תואר ב והמשיך ללימודים במכון ויצמן למדע בה סיים תואר שני במדעי המחשב ותואר שלישי בשנת 1976.

לאחר סיום הלימודים אלון איתי נקלט בטכניון ובשנת 1996 התמנה לפרופסור ובשנת 2015 לפרופסור אמריטוס.

בשנת לימודים 1984/85 הוא לימד באוניברסיטת שיקגו ובשנים 92–1991 עבד במעבדות בל.

בשנים 2002–2005 אלון איתי היה דיקן של פקולטה למדעי המחשב בטכניון.

אלון איתי התמקד במחקרים בתחום שפות תכנות, אלגוריתמים, תכנות מבוזר ועוד.

בשנת 2016 הוא זכה בפרס דייקסטרה.

## חיים אישיים
הוא בנה של המשוררת מרים אורן. נשוי לתמר איתי ואב ליעל איתי פק (פסיכולוגית קלינית) ואורי איתי (מדען נתונים). הוא מתגורר בחיפה.

## קישורים חיצוניים
* 

* דף הבית של אלון איתי, באתר הטכניון.

קטגוריה:סגל הטכניון: מדעי המחשב
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:מדעני מחשב ישראלים
קטגוריה:זוכי פרס דייקסטרה
קטגוריה:ישראלים ילידי סקוטלנד
קטגוריה:ישראלים שנולדו ב-1946
מיקשה מדראשי-בק

הברון ממדראש **מיקשה מדראשי-בק** (במקור עד 1911 **בק**, בהונגרית: **Madarassy-Beck Miksa**; מדראש, 4 במאי 1838 – בודפשט, 9 במרץ 1924) היה בנקאי, כלכלן יהודי-הונגרי, אביהם של מרצל מדראשי-בק ואחיו של נאנדור מדראשי-בק ושל הוגו בק ממדראש שהיה משפטן ועורך דין יהודי-הונגרי, נשיא מועצת הקורייה (בית המשפט העליון של הונגריה).

## קורות חיים
מיקשה בק נולד במשפחה יהודית כבנם של דוד בק ושל שרה ברגר. הוא סיים את לימודיו המסחריים בפשט והחל את דרכו כעובד בנק בפשט של חברת J. G. Cohen ומשנת 1864 היה מנהל חברה. בשנת 1869 הוא היה כבר מנהל ה"בנק הדיסקונט והמרת מטבע הונגרי" בהונגריה. משנת 1870 היה המנכ"ל ומשנת 1899 נשיא הבנק. הוא העלה את המוסד הפיננסי הזה לשורות הבנקים הגדולים והמובילים בהונגריה. בק הקים את מוסד "המחסן הציבורי" הראשון בהונגריה והשתתף בהקמת מספר חברות תעשייתיות ומוסדות פיננסיים. היה חבר במועצת המנהלים של בורסת הסחורות ושל בורסת ניירות הערך של בודפשט. בשנת 1894, מלך הונגריה פרנץ יוזף (פרנץ יוזף הראשון, קיסר אוסטריה) העניק לו את הדרג השלישי של "מסדר כתר הברזל" כהוקרה ליכולותיו והישגיו בתחום הכלכלה הציבורית והמדינתית ובענייני הציבור. כאחד מעמודי התווך הפיננסיים של המערכת, הוא קיבל את תואר הברון בשנת 1911 ומאז השתמש בשם הכפול מדראשי-בק.

קברו נמצא בבית הקברות היהודי ברחוב שלגוטאריאני.

## משפחתו
אשתו הייתה מלווין נטר (1852–1932). הם נישאו ב-10 באוקטובר 1871 בפשט.

ילדיהם:
* מרצל מדראשי-בק (1873–1945) נשיא ומנכ"ל, חבר פרלמנט. אשתו היא יולאן וייס (1882–1935).
* אלברט בק (1874–1900), עורך דין, סגן חוזר.
* מרגיט מדראשי-בק (1878–1949). בעלה אאורל דובאי (1871–1946) היה עורך דין ומנהל בנק.
* אירן מדראשי-בק (1880–1944). בעלה היה הנריק הוניך (1867–1926) מנכ"ל טחנות קונקורדיה.
* שרולטה מדראשי-בק (1881–1956). בעלה הוא פרידייש קארוי קרמבאך (1878–1944), היה מהנדס.

## לקריאה נוספת
* נתוניו במאגר מוזיאון הספרותי פטפי
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת אגנש קניירש)
* לקסיקון יהודי הונגרי. 1929. עורך פטר אויווארי. מיקשה מדראשי-בק
## הערות שוליים

קטגוריה:כלכלנים יהודים הונגרים
קטגוריה:אנשי עסקים יהודים הונגרים
קטגוריה:אצולה יהודית הונגרית
קטגוריה:ברונים יהודים-הונגרים
קטגוריה:משפחת מדראשי-בק
קטגוריה:בנקאים יהודים הונגרים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:ילידי 1838
קטגוריה:הונגרים שנפטרו ב-1924
לוסינדה ריילי

**לוסינדה ריילי** (באנגלית: **Lucinda Riley**; 16 בפברואר 1965 – 11 ביוני 2021) הייתה שחקנית קולנוע, תיאטרון וטלוויזיה וסופרת צפון אירית שכתבה ספרות היסטורית ורומנטית.

## ביוגרפיה
לוסינדה ריילי לבית אדמונדס נולדה בליסבורן , צפון אירלנד, להוריה, ג'נט ודונלד אדמונדס. עד גיל חמש התגוררה עם הוריה בכפר דרמברג  סמוך לבלפסט, אז העתיקה המשפחה את מגוריה ללסטרשייר, מחוז הנמצא בצפון מזרח אנגליה. אמה הייתה שחקנית ואביה עבד בחברת טקסטיל.

בגיל 14 החלה לוסינדה ללמוד בלט ותיאטרון באקדמיה לאמנויות התיאטרון של איטליה קונטי Italia Conti Academy of Theatre Arts  בלונדון.

כשהייתה בת 16 קיבלה את התפקיד המרכזי הראשון שלה כשחקנית ב-BBC בסדרה "מחפשי האוצר" שנכתבה על ידי סופרת הילדים אדית נסביט. היא המשיכה לשחק עוד כשבע שנים. במהלך תקופה זו נישאה לשחקן אוון ויטקר. הזוג התגרש לאחר שנולד להם בן.

קריירת המשחק שלה נקטעה כשחלתה במונונוקלאוזיס זיהומי, אז החלה לעסוק בכתיבה.

בשנת 1992 יצא לאור ספרה הראשון "אוהבים ושחקנים".

בשנת 1998 חזרה לוסינדה לאנגליה (לאחר שהתגוררה באירלנד מספר שנים), שם נישאה בשנית בשנת 2000 לסטיבן ריילי, שינתה את שם משפחתה לריילי וילדה שלושה ילדים. את תקופת גידול הילדים הקדישה לכתיבת שלושה רומנים.

ב-2013 החליטה ריילי לכתוב סדרה בת שבעה ספרים המבוססת אלגורית על המיתוסים והאגדות של הפליאדות ובעלה הפך לסוכנה ומנהלה הספרותי.

ב-2015 רכשה ריילי חווה במערב קורק באירלנד, שם כתבה את חמשת ספריה האחרונים.

בשנת 2016 רכשה המפיקה רפאלה דה לורנטוס את זכויות הטלוויזיה לסדרת הרומנים "שבע האחיות".

בשנת 2017 אובחנה לוסינדה ריילי כחולת סרטן ובשנת 2021 נפטרה ממחלתה.
שלושה שבועות לפני מותה התפרסם ספרה "האחות הנעדרת", הספר השביעי בסדרת "שבע האחיות". הספר השמיני והאחרון בסדרה "אטלס - סיפורו של פא סולט" הושלם לאחר מותה על ידי בנה הארי ויטקר.

## יצירתה
### ספרים שכתבה תחת השם לוסינדה אדמונס
* אוהבים ושחקנים (1992)
* יופי מוסתר (1993)
* מכושף (1994)
* לא ממש מלאך (1995)
* אריה (1996)
* מאבד אותך (1997)
*משחקים באש (1998)
* לראות כפול (2000).

### ספרים שכתבה תחת השם לוסינדה ריילי
* בית הסחלבים (ידוע גם בשם פרח חממה) (2010) תורגם לעברית בשנת 2019 
* הנערה על הצוק (2011)
* האור מאחורי החלון (הידוע גם בשם גן הלבנדר) (2012)
* ורד חצות (2013)
* עץ המלאך (2014)
* הנערה האיטלקית (שכתוב של אריה) (2014)
* עץ הזית (פורסם גם כסוד הלנה) (2016)
* מכתב האהבה (שכתוב של לראות כפול) (2018)
* חדר הפרפר (2019).

#### סדרת שבע האחיות
* שבע האחיות (2014), תורגם לעברית בשנת 2019
* אחות הסערה (2015), תורגם לעברית בשנת 2020 
* אחות הצללים (2016),תורגם לעברית בשנת 2020 
* אחות הפנינים (2017), תורגם לעברית בשנת 2021 
* אחות הירח (2018), תורגם לעברית בשנת 2021 
* אחות השמש (2019) תורגם לעברית בשנת 2022 (הספר בקטלוג ULI)
* האחות החסרה (2021) - תורגם לעברית בספטמבר 2022
* אטלס - סיפורו של פא סולט (2023)

## פרסים
ספריה של ריילי היו מועמדים לכמה פרסים:

פרס Premio Bancarella  באיטליה ופרס הספרים היפים בגרמניה.

בשנת 2020 זכתה ריילי בפרס הפלטיניום בהולנד על 300,000 עותקים של רומן אחד בשנה אחת, פרס שזכה בו גם הספר הארי פוטר.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה צפון איריות
קטגוריה:שחקניות תיאטרון צפון איריות
קטגוריה:סופרות איריות
קטגוריה:סופרות בריטיות
קטגוריה:נפטרות מסרטן
קטגוריה:בריטיות שנולדו ב-1965
קטגוריה:בריטיות שנפטרו ב-2021
ששון זמיר

**ששון זמיר** (נולד ב-1 בינואר 1947) כדורגלן עבר ישראלי ששיחק בעמדת קשר שמאלי, בקבוצת בית"ר ירושלים בשנות ה-60, היה שותף לעלייה ההיסטורית של בית"ר ירושלים בעונות 1966/1968.

## ביוגרפיה
זמיר נולד בעיר בבגדאד, בירת עיראק. הוא עלה לארץ ישראל בעלייה הגדולה מעיראק של שנות ה-50, יחד עם הוריו ואחיו הבכור, מנשה זמיר. הוא גדל בשכונת מוסררה שבירושלים, וכילד נהג לשחק כדורגל עם ילדי השכונה וזכה לאהדה רבה בעקבות כישרונו הרב לשלוט בכדור. בעקבות כך זומן לקבוצת הנוער של בית"ר ירושלים ומשם עלה לקבוצה הבוגרת.

זמיר שיחק והצטיין בעיקר במשחקי הקבוצה לעלייה לליגה עליונה בעונות 1966/1968, תוך שירות בצה"ל. בשנות ה-70, עבר לשחק ברמלה למשך שנתיים ואחר כך חזר לשחק בבית"ר.

בשנת 1975 פרש ממשחק פעיל.

## חיים אישיים
לאחר קריירת הכדורגל, הועסק זמיר בתור יהלומן.

זמיר נשוי, אב לשלוש בנות ומתגורר במודיעין מכבים רעות.

קטגוריה:כדורגלנים ישראלים
קטגוריה:כדורגלני בית"ר ירושלים
קטגוריה:ישראלים ילידי עיראק
קטגוריה:ירושלים: כדורגלנים
קטגוריה:ישראלים שנולדו ב-1947
מר הובס בחופשה

**מר הובס בחופשה** (באנגלית: **Mr. Hobbs Takes a Vacation**) הוא סרט קומדיה אמריקאי משנת 1962 בבימוין של הנרי קוסטר, עם ג'יימס סטיוארט ומורין אוהרה בתפקידים הראשיים.
התסריט מבוסס על הרומן "מר הובס בחופשה" של אדוארד סטריטר  משנת 1954.

בסרט משתתף גם הזמר והשחקן פביאן  שהיה אז אליל נוער.

## תקציר העלילה
רוג'ר הובס (ג'יימס סטיוארט) הוא בנקאי מבוסס מסנט לואיס, מיסורי. הוא סובל מהצפיפות וזיהום האוויר בעיר ומתכנן לצאת עם אשתו פגי (מורין אוהרה) לחופשה בחוף הים בקליפורניה ללא הילדים.

פגי מתעקשת לצאת עם כל המשפחה שזה ערך חשוב בעיניה. בגלל זה היא שכרה בית מומלץ על שפת הים. לזוג יש שתי בנות נשואות - ג'ייני (לילי ג'נטל) הנשואה לביירון (ג'ון סקסון) וסוזן (נטלי טרנדי) הנשואה לסטן (ג'וש פיין). בבית גרים אתם הבת המתבגרת קייטי (לורי פיטרס) ובן הזקונים דני (מייקל ברנס) שדבוק כל הזמן לטלוויזיה.

הצרות מתגלות מיד בהתחלה, הבית נראה מוזנח ונטוש כמו ביצירות של אדגר אלן פו. משאבת המים לא עובדת וכשהוא מנסה לתקן, פורצים מים במטבח והעוזרת שלהם בורחת. סטן וסוזן רבים כל הזמן ומתברר שסטן הוא מובטל והוא עוזב אותם לפתע לראיון עבודה.

ביירון מתחיל בחוף עם יפהפייה מושכת בשם מריקה (ואלרי ורדה), דני דבוק כל הזמן לטלוויזיה וקייטי לא רוצה לצאת מהבית בגלל שיש לה פלטה בשיניים.

רוג'ר ופגי משכנעים את קייטי לבוא אתם למסיבה במועדון שיט אך אף בחור לא מזמין אותה לרקוד עד שרוג'ר מדבר עם ג'ו (פביאן) ותוחב שטר כסף בידו כדי שיזמין את קייטי והיא דווקא מוצאת חן בעיניו למרות הפלטה בשיניים.

הטלוויזיה בבית מתקלקלת ורוג'ר מזמין את דני לחתירה בסירה בה מתגלים מיומנותיו מהעבר בתור ימאי. הוא מצליח לנווט את הסירה בערפל ודני מעריץ אותו.

סטן מוצא עבודה והבוס המיועד שלו מר טרנר (ג'ון מגווייר) ואשתו (מרי וילסון), באים לבית כדי לתהות על קנקנה של המשפחה. ג'יימס נאלץ לצערו לצאת למסע עם מר טרנר לצפייה בציפורים. גב' טרנר נתקעת במקלחת ורוג'ר מנסה לחלץ אותה עירומה לזעמו של בעלה שמתחיל להיאבק אתו ו"זוכה" לחבטה הגונה.

לבסוף הכל מסתדר: בריאן עוזב את מריקה לאחר שיחה עם רוג'ר, סטן מתקבל לעבודה, העוזרת חוזרת, קייטי מתראה עם ג'ו והביטחון העצמי חוזר אליה.

כולם חוזרים מרוצים ופגי מזמינה את הבית לקיץ הבא אבל רק לשניהם...

## צוות השחקנים

## קישורים חיצוניים

*קדימון למר הובס בחופשה, באתר יוטיוב
*פביאן ולורי פיטרס במר הובס בחופשה, באתר יוטיוב
*נעימת הנושא של מר הובס בחופשה, באתר יוטיוב
*מר הובס בחופשה, באתר TCM
*מר הובס בחופשה, באתר ארכיון המדינה

קטגוריה:סרטי 1962
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פוקס המאה ה-20
קטגוריה:סרטים על משפחות
קטגוריה:סרטי ג'יימס סטיוארט
קטגוריה:סרטים המבוססים על רומנים אמריקאים
Out Out

"**Out Out**" (בעברית: "**הַחוּצָה הַחוּצָה**") הוא שיר של הדי ג'יים האנגלים ג'ואל קורי וג'קס ג'ונס, שהוקלט על ידי הזמרת-יוצרת האנגלייה צ'ארלי XCX והראפרית האמריקאית סוויטי. השיר יצא לאור ב-13 באוגוסט 2021, על ידי חברת התקליטים אסיילום רקורדס UK, כסינגל שלא מתוך אלבום.

השיר הגיע למקום השלישי במצעד הדאנס הבריטי והשישי במצעד הסינגלים הבריטי.

## רקע וכתיבה
"Out Out" מכיל דגימה מ-"Alors on danse" של המוזיקאי הבלגי סטרומאה. בהצהרתו, כינה את עצמו ג'ואל קורי כ"מעריץ גדול" של "Alors on danse", ואמר שהוא רוצה "לגרום לכך שהוא יהיה חלק מקיץ 2021". ג'קס ג'ונס אמר שהוא "מעריץ גדול של צ'ארלי וסוויטי" והוסיף ש"הן גורמות לשיר להישמע כמו שהוא נשמע".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
קליפ המילים הרשמי של השיר פורסם ב-13 באוגוסט 2021 בערוץ היוטיוב הרשמי של ג'ואל קורי.

נכון לספטמבר 2021, מונה הצפיות של הקליפ עומד על למעלה מ-3.1 מיליון צפיות.

## הופעות חיות
סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Tap In" ו-"Best Friend".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ואל קורי
קטגוריה:שירי ג'קס ג'ונס
קטגוריה:שירי צ'ארלי XCX
קטגוריה:שירי סוויטי
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי צ'ארלי XCX
קטגוריה:שירי זהב בארצות הברית
קטגוריה:שירי זהב בקנדה
שנדון בפטיסט

**שנדון הארקים בפטיסט** (באנגלית: **Shandon Harkeem Baptiste**; נולד ב-8 באפריל 1998 בגרנדה) הוא כדורגלן גרנדי המשחק בעמדת הקשר בקבוצת לוטון טאון.

## קריירת מועדונים
### תחילת הקריירה
בפטיסט גדל במחלקת הנוער של רדינג, ולאחר שחרורו מהמועדון עבר למחלקת הנוער של אוקספורד יונייטד. הוא ערך במדי המועדון 26 הופעות במסגרת הפוטבול ליג הראשונה, בהן הבקיע שער אחד. בעונת  הושאל להמפטון אנד ריצ'מונד בורו מהנשיונל ליג דרום, במדיה ערך 18 הופעות ליגה.

### ברנטפורד ולוטון
ב-31 בינואר 2020 חתם בפטיסט על חוזה לארבע עונות וחצי בברנפורד מהפוטבול ליג צ'מפיונשיפ. הוא ערך 13 הופעות ליגה במועדון בעונת , ובשל פציעה ערך הופעת ליגה אחת בלבד בעונת , בסופה עלתה ברנטפורד לפרמייר ליג.

ב-28 באוגוסט 2021 הוא ערך את הופעת הבכורה שלו בפרמייר ליג, בתיקו 1-1 נגד אסטון וילה במסגרת המחזור השלישי לעונת 2021/2022.

ב-6 ביולי 2024 חתם בלוטון טאון מהצ'מפיונשיפ.

## קריירה בינלאומית
ב-24 באוקטובר 2017 ערך בפטיסט את הופעת הבכורה שלו בנבחרת גרנדה, בהפסד 0–5 לנבחרת פנמה במשחק ידידות. ב-12 בנובמבר הבקיע את שער הבכורה שלו בנבחרת, בתיקו 2-2 נגד נבחרת טרינידד וטובגו במשחק ידידות. לאחר שערך שלוש הופעות במדי נבחרת גרנדה במשחקי ידידות, הוא זומן למשחקי מוקדמות ליגת האומות של CONCACAF לעונת  בחודש ספטמבר 2020, אך מאוחר יותר סירב לזימון על-מנת להשאיר לעצמו את האפשרות לייצג את נבחרת אנגליה בעתיד.

## קישורים חיצוניים

## הערות שוליים

קטגוריה:כדורגלנים גרנדים
קטגוריה:קשרי כדורגל גרנדים
קטגוריה:כדורגלני ברנטפורד
קטגוריה:כדורגלני לוטון טאון
קטגוריה:כדורגלני נבחרת גרנדה
קטגוריה:ילידי 1998
Lalisa (שיר)

**Lalisa** (בעברית: **לאליסה**) הוא שיר שהוקלט על ידי הזמרת-יוצרת התאילנדית ליסה, מתוך אלבום הסינגל הראשון שלה, *[[Lalisa]]*. השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל.

השיר הגיע למקום התשיעי במצעד הסינגלים הניו זילנדי. וידאו קליפ נלווה שבוים על ידי סאו היון-סונג הועלה לערוץ היוטיוב של בלאקפינק בו-זמנית עם צאת הסינגל. ב-24 השעות הראשונות, הקליפ הצליח לצבור למעלה מ-73.6 מיליון צפיות, מה שהופך אותו לקליפ הנצפה ביותר בכל הזמנים ב-24 שעות – אמן סולו.

## רקע וכתיבה
לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי *The Korea Herald* ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות.

## וידאו קליפ
הווידאו קליפ הרשמי של השיר פורסם ב-10 בספטמבר 2021 והועלה לערוץ היוטיוב הרשמי של בלאקפינק. הקליפ מתחיל כאשר ניתן לראות את ליסה לובשת שמלה, והסצנות מצולמות בשחור-לבן. בהמשך, הסצנות מוצגות בצבע. ישנן סצנות בהן ניתן לראותה לובשת שמלה עשויה מחרוזים כשלראשה כתר מחודד (בגד תאילנדי מסורתי).

נכון לספטמבר 2021, מונה הצפיות של הקליפ עומד על למעלה מ-165 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלי בכורה מ-2021
קטגוריה:שירי ליסה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:זוכי פרס הווידאו קליפים של MTV: קליפים
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
Money (שיר של ליסה)

"**Money**" (בעברית: **כסף**) הוא שיר שהוקלט על ידי הזמרת-יוצרת התאילנדית ליסה, מתוך אלבום הסינגל הראשון שלה, *[[Lalisa]]*. השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, ביחד עם אלבום הסינגל. הוא נכתב על ידי 24, אר. טי, וינס ובקו בום והופק על ידי טדי פארק.

השיר הגיע למקום ה-24 במצעד הסינגלים הניו זילנדי והיה מספר 28 בסרטוני המוזיקה המובילים בעולם.

## רקע וכתיבה
לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי *The Korea Herald* ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד". עם זאת, תאריך יציאתו של אלבום הסינגל לא נחשף באותה העת.

בהמשך, הוציאה ליסה את "Lalisa" כסינגל המוביל מתוך אלבום הסינגל, אך בשונה מרוזה, הוחלט כי את "Money" לא יוציאו כסינגל נוסף; את "Gone" של רוזה הוציאו כסינגל בנוסף ל-"On the Ground", דבר שלא אירע במקרה של ליסה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-138 מיליון השמעות.

## וידאו קליפ
קליפ מילים לא רשמי של השיר שהועלה ליוטיוב ב-10 בספטמבר 2021, זכה להצלחה כאשר הצליח לצבור למעלה מ-18 מיליון צפיות. קליפ אחר צבר אף הוא למעלה מ-25 מיליון צפיות.

האודיו הרשמי של "Money" שפורסם ביוטיוב בסמוך לצאתו של השיר, הצליח לצבור למעלה מ-175 מיליון צפיות.

נכון לאוקטובר 2023, הקליפ הרשמי, שהוא קליפ הופעת ריקוד של השיר ולא קליפ סטנדרטי מבחינת צילום והפקה, צבר למעלה מ-919 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלים מ-2021
קטגוריה:שירי ליסה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:שירים על כסף
עונת 2012/2013 בליגת העל ההולנדית

**עונת 2012/2013** הייתה העונה ה-57 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. וילם II ופנלו ירדו לליגת המשנה.

בעונה זו נערך לראשונה שימוש במערכת הVAR למטרת ניסוי.
## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו זוולה ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.

#### תחרויות אירופיות
* הקבוצה שסיימה במקום ה-1 העפילה לשלב הבתים של ליגת האלופות.
* הקבוצה שסיימה במקום ה-2 העפילה לשלב המוקדמות השלישי בליגת האלופות.
* הקבוצה שסיימה במקום ה-3 ומחזיקת הגביע העפילו לסיבוב הפלייאוף של הליגה האירופית.
* הקבוצה שסיימה במקום ה-4 העפילה לשלב המוקדמות השלישי של הליגה האירופית.
* הקבוצות שסיימו במקומות 5–8 התמודדו על כרטיס בודד לשלב המוקדמות השני של הליגה האירופית.

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

### פלייאוף על הכרטיס לסיבוב המוקדמות השני של הליגה האירופית

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עונות בליגת העל ההולנדית
קטגוריה:תחרויות כדורגל ב-2012
קטגוריה:תחרויות כדורגל ב-2013
קטגוריה:2012 באירופה
קטגוריה:2013 באירופה
משטרת סקוטלנד

**משטרת סקוטלנד** (באנגלית: **Police Scotland**; בגאלית סקוטית: **Poileas Alba**) היא כוח המשטרה הלאומי של סקוטלנד, האחראי על שמירת החוק והסדר בכל שטחה של המדינה. המשטרה נוסדה ב־1 באפריל 2013, בעקבות איחוד שמונת כוחות המשטרה האזוריים שפעלו בעבר, והיא מכסה שטח של כ־28,168 מיילים רבועים, המהווים כשליש משטחה של הממלכה המאוחדת.

משטרת סקוטלנד היא הכוח השני בגודלו בממלכה המאוחדת, ומונה למעלה מ־22,000 שוטרים ועובדים אזרחיים. בראש המשטרה עומדת המפקחת הכללית, בסיוע צוות פיקוד הכולל שלושה סגנים, עוזרי מפקדים ומנהלים בכירים.

המשטרה מחולקת ל־13 מחוזות שיטור מקומיים, שכל אחד מהם מנוהל בידי מפקח ראשי (Chief Superintendent). בכל מחוז פועלים קציני סיור, קציני קהילה, יחידות חקירה פלילית, הגנת הציבור ומודיעין מקומי, במטרה להתאים את פעילות המשטרה לצורכי הקהילה.

יעדי הפעולה האסטרטגיים של המשטרה נקבעים במסגרת התוכנית השנתית של משטרת סקוטלנד (Annual Police Plan), בהתאם למדיניות הממשלה הסקוטית ולחזון המשותף עם רשות המשטרה הסקוטית (Scottish Police Authority – SPA), הגוף המפקח על פעילות המשטרה ומופקד על שיפור מתמיד של שירותי האכיפה.[ממוזער|תחנת משטרה ב[קלייד (נהר)|נהר קלייד בדאלמארנוק, גלאזגו|180x180 פיקסלים]]משטרת סקוטלנד נודעה ביכולתה לאבטח בהצלחה אירועים בינלאומיים גדולים, ובהם משחקי חבר העמים של גלאזגו 2014 ופסגת האקלים COP26 שנערכה בגלאזגו בשנת 2021.

סקוטלנד כפופה למשטרת משרד ההגנה, משטרת התחבורה הבריטית ומערכת הגרעין האזרחית. גם לשירות משטרת המטרופולין וגם לסוכנות הפשיעה הלאומית הבריטית יש סמכות שיפוט כלשהי בסקוטלנד. ביחס למשטרת המטרופולין זה נובע מאחריותם הלאומית בנוגע להגנה על משפחת המלוכה ואנשים מוגנים אחרים, כמו ראש הממשלה ואחריות לאומית בנוגע ללוחמה בטרור.

### יחידות ארציות
[ממוזער|שוטרים סקוטים במדים ב[אדינבורו|236x236 פיקסלים]]את פעילות המחוזות המקומיים תומכות שתי חטיבות מתמחות ברמה הארצית:

* **חטיבת הפשיעה המיוחדת (Specialist Crime Division – SCD)** – אחראית על חקירות פשיעה חמורה, פשיעה מאורגנת, טרור, מודיעין והגנת הציבור.
* **חטיבת הסיוע המבצעי (Operational Support Division – OSD)** – מספקת סיוע מקצועי בתחומי שיטור הדרכים, לוחמה בטרור, נשק חם, סדר ציבורי, יחידת האוויר, יחידת הכלבנים ויחידת הפרשים, וכן תכנון מצבי חירום ואירועים גדולים.

קריאות הציבור מתקבלות במרכזי השליטה והבקרה הארציים (Contact, Command and Control Division), הפועלים מארבעה מוקדים ברחבי סקוטלנד.

#### מטה, הכשרה ותמיכה
המטה הראשי של המשטרה שוכן ב**טוליאלן קאסל (Tulliallan Castle)** שבמחוז פייף, המשמש גם כביתו של **קולג' המשטרה הסקוטי** (*Scottish Police College*). עובדי המשטרה נתמכים ביחידות מטה בתחומי משאבי אנוש, תקשורת, כספים ופיתוח מקצועי.

## גלריה

קובץ:Police Scotland Mercedes Benz Sprinter riot van.jpg
קובץ:Scotland police - Edinburgh, BMW X5 SF18 (2).jpg
קובץ:Queen's Baton Relay in Thurso (14435471560).jpg
קובץ:Police Scotland BMW LD20 XSN at parade.jpg
קובץ:Police RHIB off Greenock - geograph.org.uk - 6356794.jpg


## קישורים חיצוניים

* 

## הערות שוליים

סקוטלנד
קטגוריה:ממשלת סקוטלנד
קטגוריה:הממלכה המאוחדת: ארגונים משטרתיים
ונדי רנאר

**ונדלן תרז רנאר** (בצרפתית: **Wéndèleine Thérèse Renard**; נולדה ב-20 ביולי 1990 במרטיניק) היא כדורגלנית צרפתייה המשחקת בעמדת בלמית באולימפיק ליון שבליגה הצרפתית הראשונה ובנבחרת צרפת. זכתה 8 פעמים בליגת האלופות, 14 פעמים באליפות צרפת, 9 פעמים בגביע הצרפתי ובתארים קבוצתיים ואישיים רבים. לקחה חלק משמעותי בנבחרת צרפת בשני מונדיאלים ושתי אולימפיאדות ונחשבת לאחת משחקניות ההגנה הטובות בעולם.

## קריירה
### קריירת מועדונים
רנאר גדלה והחלה לשחק כדורגל במרטיניק, אי בים הקריבי, בשליטת צרפת, בקבוצת כדורגל מקומית. בגיל 15 נסעה לצרפת ונבחנה לאקדמיה הלאומית למצוינות בכדורגל אך לא התקבלה. מיד אחר כך נסעה לליון ונבחנה בהצלחה באולימפיק ליון.

בגיל 16 עזבה את מרטיניק, עברה לצרפת ומשחקת מאז באולימפיק ליון. כבר מגיל 17 הייתה חלק מהרכב הקבוצה והובילה אותה ל-14 אליפויות רצופות בצרפת, 9 גביעים בצרפת ו-8 זכיות בליגת האלופות.

### בנבחרת
בגיל 17 הצטרפה רנאר לנבחרת צרפת עד גיל 19 ורשמה בה 17 הופעות. לאחר מכן שיחקה גם בנבחרת עד גיל 20 ורשמה בה 7 הופעות.

ב-2011 רשמה את הופעת הבכורה בנבחרת הבוגרת ומשחקת בה באופן קבוע מאז. שיחקה עם הנבחרת בשתי אליפויות עולם ושתי אולימפיאדות. הייתה קפטנית הנבחרת בין השנים 2013–2017.
ממוזער|left|ונדי רנאר ב-2018

## הישגים ותארים
### במועדונים
;אולימפיק ליון
* ליגת האלופות (8) ב-2010/2011, 2011/2012, 2015/2016, 2016/2017, 2017/2018, 2018/2019, 2019/2020 ו 2021/2022.
* אליפות הליגה הצרפתית הראשונה (14) ב-2006/2007, 2007/2008, 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019 ו 2019/2020 .
* הגביע הצרפתי (9) ב-2008, 2012, 2013, 2014, 2015, 2016, 2017, 2019 ו-2020.
* אלוף האלופים הצרפתי (1) ב-2019 עם אולימפיק ליון.

### תארים והישגים אישיים
במהלך השנים זכתה בתארים אישיים רבים כשהבולטים שבהם:
* בשנת 2013 נבחרה לנבחרת האליפות באליפות אירופה.
* בשנת 2015 נבחרה לנבחרת האליפות של אליפות העולם.
* בשנת 2019 נבחרה לשחקנית ההגנה של העונה בליגת האלופות של אופ"א.

## קישורים חיצוניים

קטגוריה:מגנות כדורגל צרפתיות
קטגוריה:מגני כדורגל צרפתים
קטגוריה:כדורגלניות צרפתיות
קטגוריה:כדורגלנים צרפתים
קטגוריה:כדורגלניות אולימפיק ליון
קטגוריה:כדורגלניות צרפתיות באולימפיאדת ריו דה ז'ניירו (2016)
קטגוריה:כדורגלניות באולימפיאדת פריז (2024)
קטגוריה:צרפתים שנולדו ב-1990
קטגוריה:צרפתיות שנולדו ב-1990
מונדיאל 2034

**מונדיאל 2034** יהיה טורניר גביע העולם בכדורגל ה-25 של פיפ"א, אשר עתיד להתרחש בערב הסעודית.

## בחירת המארחת
הוצעו כמה הצעות מוקדמות למונדיאל 2034. לבסוף נבחרה ערב הסעודית, מכיוון שזו הייתה המדינה היחידה שהגישה הצעה עד המועד האחרון שקבעה פיפ"א, ה-31 באוקטובר 2023. תהיה זאת הפעם השנייה בתולדות פיפ"א שהמונדיאל נערך באחת ממדינות ערב לאחר מונדיאל 2022 בקטר.

## הערות שוליים

קטגוריה:גביע העולם בכדורגל
קטגוריה:תחרויות כדורגל בערב הסעודית
חקירה במצולות

**חקירה במצולות** (באנגלית: **Vigil**, "ויג'יל") היא סדרת טלוויזיה בריטית שנוצרה על ידי טום אדג' והופקה על ידי World Productions. מככבים בה סוראן ג'ונס, רוז לזלי, שון אוונס, פטרסון ג'וזף ומרטין קומפסטון. הסדרה מתרחשת בסקוטלנד וחלק ניכר מעלילת העונה הראשונה מתרחשת על צוללת גרעינית בדיונית ומכאן שמה.

הסדרה משודרת במקור ברשת BBC One, כאשר העונה הראשונה הכוללת שישה פרקים החלה את שידוריה באוגוסט 2021. במרץ 2022 הסדרה חודשה לעונה שנייה. בישראל הסדרה משודרת ב-yes החל מפברואר 2022. העונה השנייה עלתה לשידור ב-10 בדצמבר 2023.
## עלילה
### עונה 1
מפקחת הבילוש הראשית איימי סילבה משירות המשטרה הסקוטית נשלחת לצוללת הטילים הבליסטיים שמונעת בגרעין ויג'יל (HMS Vigil)*,* כדי לחקור מוות המתרחש זמן קצר לאחר היעלמותה המסתורית של סירת דייגים סקוטית. חקירותיה מביאות את המשטרה לעימות עם הצי המלכותי ועם MI5, שירות הביטחון הבריטי.

## שחקנים ודמויות

## הפקה
הסדרה מבוססת על הצלחת סדרות בסגנון דומה, ביניהן "שחיתות" ו"שומר ראש", שהופקו על ידי אותה חברת הפקה, World Productions. הסדרה צולמה בסקוטלנד ובה העלילה מתרחשת, כאשר צילומי הצוללת הבדיונית נערכו על גבי צוללת מדגם ואנגארד של הצי המלכותי.

## פסקול
נעימת הנושא של הסדרה היא השיר "דלק לאש" ("Fuel to the Fire") מתוך אלבום Aventine משנת 2013 של הזמרת, כותבת השירים והמוזיקאית הדנית אגנס אובל. בסדרה מושמע פסקול שהולחן על ידי Afterhere (ברניס סקוט וגלן גרגורי). פרק 4 כולל את השיר "עוגן" של הזמר, כותב השירים נובו אמור, שיצא כסינגל בשנת 2015.

## ביקורת
פרק הבכורה משך קהל של 10.2 מיליון צופים במהלך שבעת הימים הראשונים שלו, מה שהפך אותו לדרמה החדשה הנצפית ביותר של ה-BBC בשנת 2021. לוסי מנגן מהגרדיאן מצאה את הפרק הראשון מסקרן, והעניקה לו חמישה כוכבים ותיארה אותו כ"בידור מוצק ומיושן". האינדיפנדנט העניק לפרק הראשון ארבעה מתוך חמישה כוכבים, ושיבח את השחקנים ואת כתיבתו של אדג'. הוגו ריפקינד בטיימס תיאר אותה כסדרת אמן.

אובדן ספינת הדייגים הבדיוני נושא קווי דמיון לטביעתה של האנטארס (FV Antares) על ידי הצוללת טרנץ' של הצי המלכותי ב-1990. משפחות הצוות של האנטארס הביעו מורת רוח מסצנות אלה; ברם ב-BBC הכחישו שהדרמה נוצרה בהשראת אירוע ספציפי או מבוסס על אירוע אמיתי כלשהו.

## קישורים חיצוניים
* 
* 

## הערות שוליים

קטגוריה:תוכניות טלוויזיה באנגלית
קטגוריה:סדרות משטרה ופשע
קטגוריה:סדרות טלוויזיה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סקוטלנד: תרבות
קטגוריה:סדרות מתח
קטגוריה:BBC: תוכניות וסדרות
לואיזוס לואיזו

**לוֹאִיזוֹס לוֹאִיזוּ** (לחלופין, מאוית בעברית גם: **לוֹיזוֹס לוֹיזוּ**; ביוונית: **Λοΐζος Λοΐζου**; נולד ב-18 ביולי 2003 בניקוסיה שבקפריסין) הוא כדורגלן קפריסאי המשחק בעמדת קשר הכנף בקבוצת הפועל תל אביב ונבחרת קפריסין.

## קריירת מועדונים
לואיזו גדל במחלקת הנוער של אומוניה ניקוסיה מליגת העל הקפריסאית. ב-11 במאי 2019 הוא ערך את הופעת הבכורה שלו בקבוצה הבוגרת של המועדון, בהפסד 1–2 לאפואל ניקוסיה במסגרת הליגה לעונת . בסך הכל ערך בעונה זו שתי הופעות ליגה.

ב-22 בפברואר 2020 ערך לואיזו את הופעתו היחידה בליגה בעונת , בה גם הבקיע את שער הבכורה שלו במועדון, בניצחון 3–0 על אנוסיס נאון פאראלימני במסגרת המחזור ה-21 בליגה. ב-21 בספטמבר 2025 חתם לשלוש שנים בהפועל תל אביב.

## קריירה בינלאומית
ב-5 בספטמבר 2020 ערך לואיזו את הופעת הבכורה שלו בנבחרת קפריסין, בהפסד 0–2 לנבחרת מונטנגרו במסגרת ליגת האומות 2020/2021. ב-7 באוקטובר הבקיע את שער הבכורה שלו בנבחרת, בהפסד 1–2 לנבחרת צ'כיה במשחק ידידות.

## קישורים חיצוניים

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:ניקוסיה: כדורגלנים
קטגוריה:כדורגלני אומוניה ניקוסיה
קטגוריה:כדורגלני הירנפיין
קטגוריה:כדורגלני הפועל תל אביב
קטגוריה:כדורגלני נבחרת קפריסין
קטגוריה:ספורטאים זרים בהולנד
קטגוריה:כדורגלנים זרים בישראל
קטגוריה:קפריסאים שנולדו במאה ה-21
קטגוריה:ילידי 2003
נאנדור מדראשי-בק

הברון ממדראש, **נאנדור מדראשי-בק** (במקור עד 1906 **בק**, בהונגרית: **Madarassy-Beck Nándor**; מדראש, 8 באוגוסט 1839 – בודפשט, 16 בפברואר 1909) היה בנקאי, כלכלן יהודי-הונגרי, אביו של דיולה מדראשי-בק, אחיו של מיקשה מדראשי-בק, ושל הוגו בק ממדראש שהיה משפטן ועורך דין, נשיא מועצת הקורייה (בית המשפט העליון של הונגריה), דודו של מרצל מדראשי-בק וסבו של ז'וז'ה מדראשי.

## קורות חיים
נאנדור בק נולד במשפחה יהודית כבנם של בנם של דוד בק ושל שרה (לוטי) ברגר. הוא רכש את כישוריו הבנקאיים בווינה. בסיום לימודיו, עבד בסניף הבנק Credit-Anstalt für Gewerbe und Handel. בשנת 1867 הפך לפקיד הראשי בבנק האנגלו-הונגרי שנוסד באותה עת. בשנת 1869 הצטרף לבנק האשראי למשכנתאות ההונגרי (Magyar Jelzálog Hitelbank) שהוקם באותה תקופה. בשנת 1871 נבחר על ידי דירקטוריון הבנק פה אחד כמנכ"ל הבנק. בתקופתו כמנכ"ל הוא הרחיב את מתן המשכנתאות לכל שטח המדינה. בשנים 1899–1907 היה נשיא הבנק שלו, כמו גם של "הבנק החקלאי", של "בנק הקצבאות". ושל "בנק ההתיישבות והפרצלציה" (Magyar Telepítő és Parcellázó Rt). הוא היה חבר בדירקטוריונים של חברת החשמל ההונגרית, "איגוד הכספים של בודפשט" וב"בנק המשכנתאות הלאומי הקרואטי-סלבוני". מאמריו הופיעו בעילום שם בכתבי עת ובמגזינים שונים.

בשנת 1893, פרנץ יוזף הראשון, קיסר אוסטריה העניק לו עיטור גבוה. הוא הכיר בשירותיו המצוינים בתחום הכלכלה הציבורית על ידי הענקת מסדר כתר הברזל דרג 3. שנתיים לאחר מכן, כהכרה בפעילותו למען החקלאות הקפיטליסטית, הוא קיבל תואר אצולה הונגרי בהוספת השם מדראשי. בשנת 1902 מונה ליועץ חצר המלוכה ובשנת 1906, כהוקרה על פועלו הרב בתחום הכלכלה, הוענק לו תואר הברון ההונגרי. קברו נמצא בבית הקברות היהודי ברחוב שלגוטאריאני.

## משפחתו
אשתו הייתה לאורה שיין (1852–1911), נישאו ב-26 במאי 1872.

ילדיהם:
* דיולה מדראשי-בק (1873–1939) בנקאי, עורך דין
* אדן בק (1874–?)
* אילונה מדראשי-בק (1880–?) ציירת

## הוקרה
* מסדר כתר הברזל דרג 3 (1893)
* יועץ חצר מלכותי (1902)

## לקריאה נוספת
* נתוניו במאגר מוזיאון הספרותי פטפי
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת אגנש קניירש)
* לקסיקון יהודי הונגרי. 1929. עורך פטר אויווארי. נאנדור מדראשי-בק

## הערות שוליים

קטגוריה:כלכלנים יהודים הונגרים
קטגוריה:אנשי עסקים יהודים הונגרים
קטגוריה:אצולה יהודית הונגרית
קטגוריה:ברונים יהודים-הונגרים
קטגוריה:משפחת מדראשי-בק
קטגוריה:בנקאים יהודים הונגרים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1839
קטגוריה:הונגרים שנפטרו ב-1909
Love for Sale (שיר)

"**Love for Sale**" (בעברית: "**אהבה למכירה**") הוא שיר שהולחן ונכתב על ידי קול פורטר ובוצע לראשונה על ידי קתרין קרופורד במחזמר *The New Yorkers* שהוצג בברודוויי ב-8 בדצמבר 1930 ונסגר במאי 1931, לאחר 168 הופעות. השיר נכתב מנקודת מבטה של יצאנית המציעה "אהבה למכירה".

## גרסאות מוקדמות
מקהלת השיר, כמו רבים בספר השירים האמריקאי הגדול, כתובה בצורת A–A–B–A. עם זאת, במקום 32 תיבות, יש לו 64 תיבות. הסגירה שלו כוללת 8 תיבות, אך זו מושמטת לעיתים קרובות כאשר היא מבוצעת. המנגינה, בדומה לרבות משל פורטר, בעלת קצב אחיד. השיר כתוב בסולמות שמשתנים לאורכו.

## רקע
כשיצא השיר בשנת 1930, הוא כונה בעיתונים כ"שיר בעל טעם רע"'; תחנות רדיו נמנעו משידורו. בשל התלונות וחוסר האהדה כלפי "Love for Sale", העביר הציג פורטר את השיר במחזמרים שהוצגו במועדון הכותנה בהארלם, שם ביצעה אותו הזמרת האפרו-אמריקאית, אליזבת ולץ', במקום הזמרת קתרין קרופורד.

בשנת 1931 הקליטה אותו ליבי הולמן; גרסתה זכתה להצלחה. תזמורתו של ג'ק טיגרדן הקליטה את השיר בפברואר 1940, בביצוע ראשי של קיטי קלן.

## הקלטות בולטות
* בילי הולידיי הקליטה גרסה של השיר בשנת 1952.
* אלה פיצג'רלד הקליטה את השיר עבור אלבומה, *Ella Fitzgerald Sings the Cole Porter Song Book*, מ-1956.
* טוני בנט הקליט גרסה של השיר עבור אלבומו, *[[The Beat of My Heart]]*, מ-1957.
* מיילס דייוויס הקליט גרסה של השיר בשנת 1958, כחלק מ-**. השיר נכלל כרצועת בונוס ממהדורתו המחודשת של, *[[Kind of Blue]]*.
* בוני אם הקליטה גרסה קצרה של השיר באלבומה, *Love for Sale*.
* אסטרוד ז'ילברטו הקליטה את השיר כחלק מאלבומה, *That Girl from Ipanema*.
* אלביס קוסטלו הקליט גרסה אינסטרומנטלית של השיר.
* סיל הקליט את השיר בשנת 2017 עבור אלבומו, *Standards*.
* טוני בנט וליידי גאגא הקליטו את השיר בשנת 2021 עבור אלבומם המשותף בעל אותו השם.

## קישורים חיצוניים

## הערות שוליים

קטגוריה:שירי טוני בנט
קטגוריה:שירי ליידי גאגא
קטגוריה:שירים באנגלית
קטגוריה:שירים ממחזות זמר
קטגוריה:שירים על זנות
שירות הסיור של משטרת רוסיה

**שירות הסיור של משטרת רוסיה** (ברוסית: **Патрульно-постовая служба**) הוא יחידה מבנית במשרד הפנים של הפדרציה הרוסית, שתפקידה למנוע ולדכא מהומות ברחובות ובמרחב הציבורי.

2 בספטמבר 1923 נחשב למועד הקמת שירות הסיור. עם פרסום "ההנחיה לשוטר המיליציה", המתאר את ההוראות הכלליות על שירות השמירה, זכויות וחובות השוטרים. מיום פרסום ההוראה החל דיווח על פעילות סיור ושמירה כחטיבות מבניות של גופי הפנים. מאז, המטרות והיעדים של השירות נותרו ללא שינוי. שירות הסיור הוא היחידה הראשית האחראית על שמירה על הסדר הציבורי ברוסיה. עם זאת ישנן עדויות לביצוע משימות סיור משטרתיות עוד מהקמת שירות כיבוי האש הרוסי בשנת 1649, אך השירות מוסד כגוף מרכזי עם הקמת משטרת סנקט פטרבורג בשנת 1718 וביתר שאת לאחר ארגון משרד הפנים הקיסרי.

## משימות
שירות הסיור המשטרתי הוא אחד מהשירותים החיצוניים, ובעיקר, על פי עבודתם, אנשים שופטים את עבודת המשטרה כולה. השוטרים של שירות משטרה זה תמיד באופק. המשימה העיקרית של ה"סיור" היא להיות תמיד הראשון שבו יש צורך בעזרה. מניעת עבירות תופסת מקום מיוחד בעבודת שירות הסיור המשטרתי. הרחקה מהרחובות וממקומות ציבוריים אחרים של אזרחים במצב של שיכרון, דיכוי עבירות מנהליות אחרות נועד בסופו של דבר למנוע עבירות חמורות יותר. אדם שיכור מגלה לעיתים קרובות תוקפנות כלפי אחרים וכשהוא ברחוב, יכול לבצע עבירה או להפוך לקורבן של פשע בעצמו. שוטרי הסיור עומדים בחוד החנית של משטרת הפדרציה הרוסית.
## מבנה
השירות מהווה חלק מהמינהל הראשי לאבטחת הסדר הציבורי, הכוללת את המינהל לארגון הבטחת החוק והסדר ברחובות ומרחב הציבורי והמינהל לארגון הבטחת הסדר הציבורי במהלך אירועים ציבוריים והמוניים.
## קישורים חיצוניים
* 
## הערות שוליים

קטגוריה:משרד הפנים (רוסיה)
קטגוריה:רוסיה: ארגוני אכיפת חוק
נתניאל פיליפס

**נתניאל הארי פיליפס** (באנגלית: **Nathaniel Harry Phillips**; נולד ב-21 במרץ 1997 בבולטון שבאנגליה) הוא כדורגלן אנגלי המשחק בעמדת הבלם בוסט ברומיץ' אלביון מהפוטבול ליג צ'מפיונשיפ.

## קריירת מועדונים
פיליפס גדל במחלקת הנוער של בולטון וונדררס, ובשנת 2016 הצטרף למחלקת הנוער של ליברפול. בקיץ 2018 החל פיליפס להתאמן עם סגל הקבוצה הבוגרת של המועדון, והפך לחלק מהסגל של המאמן יורגן קלופ, אך המשיך לשחק גם בקבוצת המילואים.

ב-7 באוגוסט 2019 הושאל פיליפס לשטוטגרט מהבונדסליגה השנייה למשך עונה אחת, עונת . הוא ערך את הופעת הבכורה שלו במועדון כשנכנס כמחליף במסגרת הסיבוב הראשון של הגביע הגרמני נגד הנזה רוסטוק מהליגה השלישית. ב-17 באוגוסט הוא ערך את הופעת הבכורה שלו בבונדסליגה השנייה, במשחק נגד זנקט פאולי. ב-27 בדצמבר הודיעה ליברפול כי פיליפס יחזור מההשאלה ב-1 בינואר 2020 בשל פציעות רבות של שחקני הגנה בקבוצה. 12 ימים לאחר מכן, לאחר שב-5 בינואר 2020 הוא ערך את הופעת הבכורה שלו בליברפול במשחק נגד אברטון במסגרת הסיבוב השלישי של גביע הפוטבול ליג, הוא הושאל בחזרה לשטוטגרט עד לסוף עונת . בסך הכל הוא ערך 19 הופעות ליגה במדי שטוטגרט, ועזר למועדון להעפיל בחזרה לבונדסליגה.

ב-31 באוקטובר 2020 ערך פיליפס את הופעת הבכורה שלו בפרמייר ליג, כשפתח בהרכב בניצחון 1–2 על וסטהאם יונייטד. ב-10 במרץ 2021 הוא ערך את הופעת הבכורה שלו בליגת האלופות, בניצחון 0–2 על ר.ב. לייפציג במסגרת שלב רבע הגמר לעונת 2020/2021, במשחק בו זכה גם בתואר מצטיין המשחק. ב-19 במאי הבקיע את שער הבכורה שלו במועדון, בניצחון 0–3 על ברנלי במסגרת המחזור ה-37 בליגה. בעונתו הראשונה בקבוצה הבוגרת של המועדון ערך פיליפס 17 הופעות ליגה והבקיע שער אחד.

ב-31 בינואר 2022 הושאל לבורנמות' עד לסוף העונה.

ב-31 באוגוסט 2023 הושאל לסלטיק עד לינואר 2024.

ב-30 בינואר 2024 הושאל לקרדיף סיטי עד לסוף העונה.

ב-30 באוגוסט 2024 הושאל לדרבי קאונטי עד לסוף העונה.

ב-26 ביוני 2025 נמכר לוסט ברומיץ' אלביון וחתם על חוזה לשלוש שנים.

## תארים
**ליברפול**
* מגן הקהילה: 2022

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני ליברפול
קטגוריה:כדורגלני שטוטגרט
קטגוריה:כדורגלני בורנמות'
קטגוריה:כדורגלני סלטיק
קטגוריה:כדורגלני קארדיף סיטי
קטגוריה:אנגלים שנולדו ב-1997
אלכסיי פחוב

**אלכסיי יורייביץ' פחוב** (רוסית: **Алексей Юрьевич Пехов**; נולד ב-30 במרץ 1978) הוא סופר רוסי מסוגת הפנטזיה ומדע בדיוני. הוא זכה במספר פרסים בתחום, ספריו תורגמו לאנגלית, גרמנית, צרפתית, ספרדית ושפות אחרות.

פחוב חבר באגודת הסופרים הרוסים  ובאגודת סופרי מדע בדיוני ופנטזיה של אמריקה .

בשנת 2015 קיבל פרס "סופר פנטזיה ומדע בדיוני של השנה" כסופר שמכר הכי הרבה ספרים בשנת 2014.

## קורות חיים
פחוב נולד ב-1978 במוסקבה. אחרי סיום בית ספר הוא למד רפואת שיניים במכון ע"ש סמשקו . כבר בבית הספר הוא התחיל לכתוב סיפורי פנטזיה. משנת 2001 פחוב סופר מקצועני.

פחוב נשוי. אשתו ילנה ביצ'קובה גם סופרת. חלק מהספרים נכתבו בשיתוף פעולה בין בני הזוג.

## ספריו
* טרילוגיה *כרוניקות של סיאלה* (Chronicles of Siala)
** כורע בין הצללים (Shadow Prowler), 2002
** ג'נגה עם הצללים (Shadow Chaser), 2002
** סופה של צללים (Shadow Blizzard), 2003
* *הדיבר האחרון*, 2003, בשיתוף עם אנדריי יגורוב
* *בסימן מנטיקורה* (UNDER THE SIGN OF THE MANTIKOR), 2004
* טטרלוגיה *רוח וניצוצות* (Wind and Sparks)
** מחפשי הרוח (Chasers of the Wind), 2005
** ענן הרוח, 2006
** קוצר הרוח, 2008
** ניצוץ ורוח, 2008
* טטרלוגיה *קינדרט* (Kindrat), ביחד עם ילנה ביצ'קובה ונטליה טורצ'נינובה
** קינדרט. האחים בדם, 2005
** מכשף שבט המוות, 2007
** מייסד, 2009
** אלים חדשים, 2010
* *חקיין* (Mockingbird, Пересмешник), 2009
* טטרלוגיה *השומר* (Guardian)
** השומר, 2010
** אוטו דה פה, 2011
** מדורות הזהב, 2012
** קרן הארורים, 2014
* הסדרה *ספלקאסטרים* (Spellcasters), ביחד עם ילנה ביצ'קובה ונטליה טורצ'נינובה
** ספלקאסטרים, 2011
** מלכודת לרוח, 2014
* סדרה *הלהבה הכחולה*
** לטוס (Letos), 2014
** להבה כחולה, 2015
** טלוריס, 2019
** האש הלבנה, 2020
** טווי החושך, 2021
* הסדרה *אדון החלומות*, ביחד עם ילנה ביצ'קובה ונטליה טורצ'נינובה
** אדון החלומות, 2014
** יוצר סיוטים, 2015
** ארינרים של היפנוס, 2017
* הסדרה *המתבונן* (Созерцатель)
** המתבונן, 2016
** צל של אינגניום, 2018

## פרסים
* פרס "חרב ללא שם"  בשנת 2002 על הרומן "כורע בין הצללים"
* פרס "קדוקאוס כסוף" (מקום שני) בפסטיבל בינלאומי "גשר הכוכבים"  בשנת 2003 על הסדרה "כרוניקות של סיאלה"
* פרס "ספר השנה" ופרס "פנזיה רוסית הטובה ביותר 2004" של המגזין "עולם המדע הבדיוני"  בשנת 2004 על הספר "בסימן מנטיקורה"
* "קדוקאוס כסוף" בשנת 2006 על הסדרה "רוח וניצוצות"
* פרס "הנודד"  לשנת 2006 בקטגוריה "פנטזיה אורבנית" על הספר "קינדרט. האחים בדם"
* פרס "פנזיה רוסית הטובה ביותר 2009" של המגזין "עולם המדע הבדיוני" על הרומן "החקיין"
* פרס "פנזיה רוסית הטובה ביותר 2010" של המגזין "עולם המדע הבדיוני" על הספר "השומר". הספר גם היה מועמד לפרס "הנודד".
* מדליה ע"ש אנטון צ'כוב של אגודת הסופרים הרוסים  על התרומה לתרבות הרוסית לשנת 2010
* ב-2011 ספרו הראשון בסדרת "כרוניקות של סיאלה" - "Shadow Prowler" היה מועמד לפרס The David Gemmell Legend Award for Fantasy — 2011" (DGLA)" בקטגוריה "Morningstar (Best Fantasy Debut)"
* הרומן "קרן הארורים" קיבל פרס "ספר השנה" לשנת 2015 מהאתר Fantlab.ru 
* באותה השנה פחוב קיבל פרס "סופר מדע בדיוני הטוב ביותר" בכנס "Роскон-2015"

## קישורים חיצוניים
* 

קטגוריה:סופרי פנטזיה רוסים
קטגוריה:רוסים שנולדו ב-1978
שארל דה קטלארה

**שָׁארְל דה קֵטְלַארֶה** (בהולנדית: **Charles De Ketelaere**; נולד ב-10 במרץ 2001 בברוז' שבבלגיה) הוא כדורגלן בלגי המשחק בעמדות הקשר והחלוץ בקבוצת אטאלנטה ובנבחרת בלגיה.

## קריירת מועדונים
דה קטלארה גדל במחלקת הנוער של קלאב ברוז' מליגת העל הבלגית. ב-25 בספטמבר 2019 ערך את הופעת הבכורה שלו במועדון, במשחק במסגרת הגביע הבלגי. ב-22 באוקטובר ערך את הופעת הבכורה שלו בליגת האלופות, בהפסד 0–5 לפריז סן-ז'רמן במסגרת שלב הבתים לעונת 2019/2020. ב-7 בדצמבר ערך את הופעת הבכורה שלו בליגה, בניצחון 1–2 על סינט טרוידן במסגרת המחזור ה-18 בליגה. ב-5 בפברואר 2020 הבקיע את שער הבכורה שלו במועדון, בניצחון 1–2 על זולטה ורכם במסגרת חצי גמר הגביע הבלגי. ב-1 במרץ הבקיע את שער הבכורה שלו בליגה, בניצחון 1–2 על ראסינג גנק במסגרת המחזור ה-28 בליגה. בעונתו הראשונה בקבוצה הבוגרת ערך דה קטלארה 13 הופעות ליגה, והבקיע שער אחד. בעונה זו זכתה קלאב ברוז' באליפות בלגיה.

ב-20 באוקטובר 2020 הבקיע דה קטלארה את שער הבכורה שלו בליגת האלופות, השער המכריע בניצחון 1–2 על זניט סנקט פטרבורג במסגרת שלב הבתים לעונת 2020/2021. בעונה זו הפך דה קטלארה לשחקן מפתח במועדון, וערך 38 הופעות ליגה, בהן הבקיע ארבעה שערים. גם בעונה זו זכתה קלאב ברוז' באליפות בלגיה.

ב-2 באוגוסט 2022 חתם לחמש שנים במילאן מהסרייה א'. ב-13 באוגוסט ערך הופעת בכורה בקבוצה, בניצחון 2–4 על אודינזה. את עונתו הראשונה בקבוצה סיים ללא שערים ועם בישול אחד ב-32 הופעות ליגה.

ב-16 באוגוסט 2023 הושאל לאטאלנטה לעונה אחת עם אופצייה לרכישה.

## קריירה בינלאומית
ב-11 בנובמבר 2020 ערך דה קטלארה את הופעת הבכורה שלו בנבחרת בלגיה, כשנכנס כמחליף בניצחון 1–2 על נבחרת שווייץ במשחק ידידות.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## תארים
;קלאב ברוז'
* אליפות בלגיה (3): 2019/2020, 2020/2021, 2021/2022
* הסופר קאפ הבלגי: 2021, 2022
'''אטאלנטה'''
* הליגה האירופית: 2023/2024

## קישורים חיצוניים

* 

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:חלוצי כדורגל בלגים
קטגוריה:כדורגלני קלאב ברוז'
קטגוריה:כדורגלני מילאן
קטגוריה:כדורגלני אטאלנטה
קטגוריה:כדורגלני נבחרת בלגיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים באיטליה
קטגוריה:בלגים שנולדו ב-2001
בית סנגיריוב

**בית סנגיריוב** (ידוע ברוסית כ-**Доходный дом А. П. Снегирёвой**) הוא מבנה, בעל חשיבות אדריכלית הממוקם בעיר מוסקבה ומשמש את סוכנות הביון הרוסית מאז 1951.

## היסטוריה
במחצית השנייה של המאה ה-19, האתר בו נמצאים כיום שני בניינים היה שייך לפיוטר יורגנסון. שני הבניינים הוקמו בשנת 1912 על ידי האדריכל ולדימיר גלזוב.

אחוזה 9 הייתה בבעלות יורגנסון והמחלקות בעלות שלוש הקומות היו בבעלות חתנו של יורגנסון, רופא ופרופסור מאוניברסיטת מוסקבה, קונסטנטין סנגיריוב. בבניין הייתה מרפאת עיניים, בה טופל מיכאיל שולוחוב בן התשע בשנת 1914, שהזכיר מאוחר יותר את ד"ר סנגיריוב ברומנו "הדון השקט" שהיה לספר הנקרא ביותר בסיפורת הסובייטית והועלה על נס כדוגמה איתנה לריאליזם סוציאליסטי.

לאחר מהפכת אוקטובר, רכושו של סנגיריוב הולאם, אבל הוא עדיין חי באחוזה עד סוף 1920 ובאותו הזמן המשיך לתחזק את מרפאתו.

לאחר מכן בברית המועצות המבנה חולק לדירות משותפות. בשנת 1948, שוכנו בו 16 משפחות, והבניין שופץ בעלות של יותר ממיליון רובל, שהועברו מכספי המשרד לביטחון המדינה של ברית המועצות. לפני מעצרו ב-12 ביולי 1951, התגורר בבניין השר לביטחון המדינה ויקטור אבאקומוב. הבניין הפך במהרה לרכוש של הק.ג.ב..

כיום, הבניין משמש כאחד ממשרדיו של שירות הביון הרוסי והבניין הוא אחד האובייקטים בעלי ערך היסטורי חשוב.

הבניין נבנה בסגנון נאו-קלאסי מעוטר בכרכובים. האלמנטים הדקורטיביים העיקריים הם חלונות מפרץ חצי עגולים המוקפים בעמודים למחצה מוארכים מהסדר הקורינתי, מרפסות, מסקרונים מעל חלונות הקשת בקומה הראשונה עם מסגרות מעוקלות האופייניות לסגנון האר נובו. לכניסה יש מאפיינים האופייניים לרנסאנס.

## לקריאה נוספת

* 
* 
* Романюк С. К. Из истории московских переулков. — М.: Московский рабочий, 1988. — 304 с. — .


קטגוריה:שירות ביון החוץ של רוסיה
קטגוריה:מוסקבה: מבנים
רווח בר מהימנות

בסטטיסטיקה בייסיאנית, **רווח בר מהימנות** הוא קטע שמכיל ערך של פרמטר (שערכו לא ידוע) ובהסתברות מסוימת. הרווח מגלם את אי-הוודאות לגבי ערכו של הפרמטר. ההסתברות שהפרמטר נמצא בקטע נקבעת על ידי ההסתברות הפוסטריורית של הפרמטר. כאשר הפרמטר הוא וקטור רב-ממדי ניתן לדבר על תחום בר מהימנות במרחב. רווחי בר מהימנות מקבילים לרווחי בר סמך ב, למרות שהם שונים בבסיסם הפילוסופי: רווחי בר מהימנות מתייחסים לגבולות הקטע כקבועים ולפרמטר המשוערך כמשתנה אקראי בעוד שרווחי בר הסמך מתייחסים לגבולות הקטע כמשתנים אקראיים ולפרמטר המשוערך כקבוע. בנוסף לכך, רווחי בר מהימנות מגלמים ידע מוקדם (באמצעות בהסתברות פריורית) בניגוד לרווחי בר סמך בהסקה שכיחותנית.

## דוגמה
מטבע (לא בהכרח הוגן) מוטל 10 פעמים, מתוכם 7 פעמים יצא "עץ". אנו מעוניינים לאמוד את ההסתברות שהמטבע ייפול על עץ. לפני הניסוי איננו יודעים דבר על המטבע, ולכן נגלם זאת על פי עקרון לפלס כהתפלגות פריורית אחידה על p. לאחר הניסוי ההתפלגות הפוסטריורית של p היא התפלגות בטא עם הפרמטרים 8 ו-4. על פי התפלגות זו הקטע בין 0.4 ל-0.8 הוא קטע בר מהימנות ברמת מהימנות של 80% לערכו של p. כלומר p נמצא בקטע הזה בהסתברות של 80%.

## ההבדל בין רווח בר מהימנות ורווח בר סמך
רווח בר סמך של 95% משמעותו שתהליך חישוב הקטע מייצר קטע שמכיל את הפרמטר ב-95% מהמדגמים האקראיים. אולם זו תהיה טעות לחשוב שמכך נובע שיש הסתברות של 95% שהפרמטר נמצא בתוך הקטע לאחר שמדגם ספציפי נדגם. זאת מכיוון שרמת הסמך מחושבת על פי כלל המדגמים האפשריים ולא מותנת על המדגם הספציפי שנדגם.

רווח בר מהימנות לעומת זאת מותנה על המדגם הספציפי ומכיל את הפרמטר בהסתברות הנקובה. אולם זוהי הסתברות סובייקטיבית (מבטאת את מידת הוודאות של מי שמדווח על התוצאה) והיא תלויה גם באמונתו הקודמת של המדווח (הסתברות פריורית).

## הערות שוליים

קטגוריה:אמידה